kalixlouiis/myanmar-wikipedia-corpus huggingface dataset:
ဦးခင်မောင်သည် 'ဘားမား အော့ (ဖ်) ဇားဗား' သတင်းစာ ပိတ်လိုက်သော အခါ သူရိယသတင်းစာတွင် ဘကြီး ဘဖေ တို့နှင့် အတူ တွဲဖက်၍ အယ်တီတာ အဖြစ် ဆောင်ရွက်ခဲ့သည်။
ထိုခေတ်တွင် နိုင်ငံရေးလုပ်ငန်းများ၌ ပါဝင်ရာ ဂျီစီဘီအေ (ခေါ်) မြန်မာ အသင်းချုပ်ကြီးနှင့် 'ဘားမား ရီဖောင်းလိ' တို့၌ အကျိုးဆောင် လက်ထောက် (ဒု- အတွင်းရေးမှူး) အဖြစ် ဆောင်ရွက်ခဲ့သည်။
ယင်းအပြင် ဝိုင်အမ်ဘီအေ (ခေါ်) ဗုဒ္ဓဘာသာ ကလျာဏယုဝ အသင်းကြီး တွင်လည်း အကျိုးဆောင် အတွင်းရေးမှူး အဖြစ် ဆောင်ရွက် ခဲ့သည်။
သူရိယသတင်းစာတွင် အယ်ဒီတာ လုပ်ခဲ့စဉ်က အိန္ဒိယ ဥပဒေပြု လွှတ်တော် မင်းတိုင်ပင် အမတ် အဖြစ် လုပ်ကိုင်ခဲ့သည်။
ထို့နောက် ဦးခင်မောင်သည် အစိုးရ အလုပ်တွင်ဝင်၍ သူကြီးဂေဇက် သတင်းစာ၌ အယ်ဒီတာအဖြစ် ဆောင်ရွက်ခဲ့သည်။
ဗြိတိသျှခေတ်က အစိုးရပိုင် သူကြီး ဂေဇက် သတင်းစာတွင် အယ်တီတာအဖြစ် နှစ်အတော် ကြာအောင် ဆောင်ရွက် ခဲ့ဖူးသောကြောင့် သူကြီးဂေဇက် ဦးခင်မောင်ဟုဆိုလျှင် လူသိများခဲ့သည်။
ဦးခင်မောင်သည် 'တောသား' ဟူသော ကလောင် အမည်ဖြင့် အင်္ဂလိပ် သတင်းစာ များတွင် ရေးလေ့ ရှိသည်။
သူ၏ ရေးသားချက် များကို မြန်မာ အမျိုးသားနှင့် အမျိုးသမီးများ သာမက နိုင်ငံခြား သားများ ကပင် အထူး နှစ်သက် ကြသည်။
အထူးသဖြင့် အင်္ဂလိပ်စာ ရေးရာတွင် ထူးချွန်သည်။
အင်္ဂလိပ် - မြန်မာ ၂ ဘာသာတွင် နှံ့စပ်သော ပုဂ္ဂိုလ် ဖြစ်သည်။
စိတ်ကောင်း ရှိသည်။
သဘောထား သိမ်မွေ့၍ ကြင်နာ တတ်သည်။
ဦးခင်မောင်သည် သူကြီး ဂေဇက် အယ်ဒီတာ အဖြစ်မှ ပြန်ကြားရေးဌာန ညွှန်ကြားရေးဝန် အဖြစ် ဂျပန်များ မြန်မာပြည်ကို သိမ်းပိုက်သည် အထိ ဆောင်ရွက် ခဲ့ရသည်။
စစ်ပြီး၍ ပြည်ထောင်စု မြန်မာနိုင်ငံ အစိုးရ လက်ထက်တွင် ပြန်ကြားရေး ဌာန ညွှန်ကြားရေးဝန် အဖြစ် ဆောင်ရွက် ခဲ့ရပြန်သည်။
ဝဏ္ဏကျော်ထင်ဘွဲ့ ကိုလည်း ချီးမြှင့်ခြင်း ခံရသည်။
မကျန်းမာ၍ အလုပ်မှ နုတ်ထွက် ခဲ့ရသည်။
ဂျပန်ခေတ် အဓိပတိ ဒေါက်တာဘမော် အစိုးရ လက်ထက် ပညာ စွယ်စုံကျမ်း ထုတ်ဝေရန် စီစဉ်ရာတွင် ဦးခင်မောင်မှာ တာဝန်ခံ တဦး ဖြစ်သည်။
အဘိဓာန် ဌာန အဖွဲ့ငယ်တွင် လည်းကောင်း၊ အတိုင်ပင်ခံ စာတည်း အဖွဲ့တွင် လည်းကောင်း ပါဝင် ခဲ့ရသည်။
ဘဝနိဂုံး ဦးခင်မောင်သည် ၁၉၅၂ ခု၊ နိုဝင်ဘာလ ၂၁ ရက်၊ ၁၃၁၄ ခု၊ နတ်တော်လဆန်း (၇)ရက်၊ သောကြာနေ့၊ အသက် ၆ဝ အရွယ်တွင် ရန်ကုန်မြို့၌ ကွယ်လွန် အနိစ္စရောက်သည်။
ရွှေဥဩ ပြုစုတဲ့ 'တချိန်က ထင်ရှားခဲ့သော ပုဂ္ဂိုလ်ကြီးများ' စာအုပ် (စပယ်ဦး စာပေ)၂ဝဝ၂ ခုနှစ်၊ ဒီဇင်ဘာလ(တတိယ အကြိမ်) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ဂျာနယ်လစ်များ ကဏ္ဍ:မြန်မာ စာရေးဆရာများ။
မြန်မာနိုင်ငံမှာ လယ်ယာစိုက်ပျိုးရေးနိုင်ငံ အဖြစ် ပုဂံခေတ်မတိုင်မီကတည်းကစ၍ နှစ်ပေါင်းထောင်ချီ ရပ်တည်လာခဲ့သော နိုင်ငံဖြစ်သည်နှင့်အညီ မြန်မာနိုင်ငံသား အများစုမှာ တောင်သူလယ်သမား သို့မဟုတ် လယ်ယာကဏ္ဍ အမှီပြု၍ အသက်မွေးဝမ်းကျောင်း လုပ်ကိုင်နေသူများ ဖြစ်ကြသည်။
မြန်မာနိုင်ငံ လူဦးရေ၏ ၇ဝ ရာခိုင်နှုန်းမှာ လယ်ယာလုပ်ငန်းများဖြင့် အသက်မွေးကြသူများဖြစ်ပေရာ ခေတ်အဆက်ဆက် အစိုးရများနှင့် နိုင်ငံရေးသမားတို့အတွက် အရေးပါသော လူတန်းစားတစ်ရပ် ဖြစ်နေသည်။
သမိုင်းနောက်ခံ ပဒေသရာဇ်ခေတ်အဆက်ဆက်တွင် တောင်သူလယ်သမားတို့၏ အသက်မွေးမှုမှာ ကြီးမားသည့် အပြောင်းအလဲမရှိဘဲ တည်ငြိမ်အေးချမ်းခဲ့သော်လည်း အောက်မြန်မာနိုင်ငံကို နယ်ချဲ့တို့ စစ်နှစ်ကြိမ်ပြု သိမ်းပိုက်ပြီးသောအခါတွင် တောင်သူလယ်သမားတို့ဘဝမှာ ပြောင်းလဲမှုများစွာ ဖြစ်ပေါ်လာသည်။
နယ်ချဲ့၏ အမြတ်သွေးစုပ်မှုကြောင့် တောင်သူလယ်သမားတို့မှာ ဆင်းရဲမွဲတေမှုများစွာဖြင့် ငွေကြေးကြပ်တည်းကာ ဘိုးဘွားပိုင်လယ်မြေများ နစ်နာဆုံးရှုံးလာခဲ့ကြရသည်။
ထို့ပြင်နယ်ချဲ့တို့၏ လက်အောက်ခံတစ်ခုဖြစ်သော အိန္ဒိယမှ ချစ်တီးများကို တင်သွင်းလာခဲ့ကြခြင်းကလည်း မြန်မာတောင်သူများ၏ လယ်မြေပိုင်ဆိုင်မှုများကို လွှမ်းမိုးခြိမ်းခြောက်လာခဲ့သည်။
၁၈၆၉ ခုနှစ်တွင် ဆူးအက်တူးမြောင်း ဖွင့်လှစ်နိုင်ခဲ့သဖြင့် အရှေ့နှင့်အနောက် ဆက်ဆံရေးမှာ ပိုမိုပွင့်လင်း လွယ်ကူလာသည်။
ယင်းကြောင့် ၁၈၅၂ အင်္ဂလိပ်-မြန်မာ ဒုတိယစစ်ပွဲအပြီး အင်္ဂလိပ်လက်အောက် ကျရောက်ခဲ့သည့် အောက်မြန်မာနိုင်ငံမှ ဆန်စပါးကို ပြည်ပတင်ပို့ရန် ဆန်စပါးစိုက်ပျိုးရေးလုပ်ငန်းကို တိုးချဲ့လုပ်ဆောင်ခဲ့ရာ အထက်မြန်မာနိုင်ငံမှ တောင်သူလယ်သမားများ အောက်မြန်မာနိုင်ငံသို့ ပြောင်းရွှေ့လုပ်ကိုင်ခဲ့ကြသည်။
ဆန်စပါးစိုက်ပျိုးမှုအခြေအနေ ကောင်းလာသောအခါတွင် အင်္ဂလိပ်တို့က အောက်မြန်မာနိုင်ငံ မြေခွန်တော်လက်စွဲနှင့် မြေနှင့် အခွန်တော်ဥပဒေကို ပြဋ္ဌာန်းကာ ကုန်သည်များအကျိုးကို ဆောင်ရွက်ခဲ့သည်။
၁၈၈၆ ခုနှစ် အထက်မြန်မာနိုင်ငံကို သိမ်းပိုက်ပြီးချိန်တွင် ယင်းဥပဒေကိုပင် ဆက်လက်ပြဋ္ဌာန်းခဲ့သည်။
လယ်ယာလုပ်ငန်း တိုးတက်စေရန် မြန်မာတစ်နိုင်ငံလုံးရှိ မြေများကို ဂရန်မြေ (အပိုင်စာချုပ်မြေ) အငှားစာချုပ်မြေ ယာယီလုပ်ခွင့်ရမြေ မြေနုကျွန်းမြေ နယ်သစ်ဖွင့်ဒေသမြေ ဟူ၍ ခွဲခြားသတ်မှတ်ပေးခဲ့သည်။
ယင်းကြောင့် လယ်ယာစိုက်ပျိုးလုပ်ကိုင်သူ အဆမတန် များပြားလာပြီး မြေလွတ်မြေရိုင်းများကို ခုတ်ထွင်ရှင်းလင်းကာ လယ်ယာသစ်များ ဖော်ထုတ်လုပ်ကိုင်လာကြသည်။
ယင်းကြောင့် အင်္ဂလိပ်အရင်းရှင်တို့၏ စီးပွားရေး ဖွံ့ဖြိုးလာသော်လည်း ဒေသခံတောင်သူလယ်သမားများဖြစ်သည့် မြန်မာကျေးလက်နေ လူတန်းစားများ၏ ဘဝမှာ လုပ်ငန်းမကျွမ်းကျင်မှု၊ အရင်းအနှီးမရှိမှု၊ အသိပညာအားနည်းမှုတို့ကြောင့် အကြွေးပတ်လည်ဝိုင်းကာ နောက်ဆုံးတွင် လယ်မြေများ ချစ်တီးတို့ထံ ပေးအပ်ခဲ့ရသည်။
၁၉၃ဝ ပြည့်နှစ် ကမ္ဘာ့စီးပွားပျက်ကပ် ဖြစ်ပွားသောအခါတွင် မြန်မာလယ်သမားအများစုမှာ လယ်ယာမဲ့ဘဝသို့ ရောက်ရှိသွားကြရာမှ ဆက်လက်သည်းမခံနိုင်ကြတော့သဖြင့် ၁၉၃ဝ ပြည့်နှစ် ဒီဇင်ဘာလ ၂၂ ရက်နေ့တွင် မြန်မာ့သမိုင်းတွင် ထင်ရှားသော တောင်သူလယ်သမား အရေးတော်ပုံကြီး ပေါ်ပေါက်ခဲ့သည်။
ယင်းအရေးတော်ပုံကို ဂဠုန်ဆရာစံက “သုပဏ္ဏကဂဠုန်ရာဇာ” ဘွဲ့ခံယူကာ သာယာဝတီနယ် အလံတောင်တွင် စခန်းချ၍ အရေးတော်ပုံကို ခေါင်းဆောင်ခဲ့သည်။
အင်္ဂလိပ်တို့က ယင်းအရေးတော်ပုံကို သုံးနှစ်နီးပါးခန့် ပြင်းပြင်းထန်ထန် နှိမ်နင်းခဲ့ရပြီး ဆရာစံနှင့် ခေါင်းဆောင်များကို ဖမ်းဆီးကွပ်မျက်ခဲ့သဖြင့် တောင်သူလယ်သမား အရေးတော်ပုံ ရပ်နားသွားသော်လည်း ယင်းအရေးတော်ပုံကြောင့် မြန်မာနိုင်ငံသားများစိတ်တွင် တော်လှန်ရေးစိတ်ဓာတ်များ နိုးကြားလာခဲ့သည်။
နယ်ချဲ့လက်အောက်တွင် တောင်သူလယ်သမားတို့၏ ဘဝမှာ အောက်ကျနောက်ကျဖြင့် နေထိုင်ခဲ့ရသည်။
၁၉၄၈ ခုနှစ် ဇန်နဝါရီလ ၄ ရက်နေ့တွင် မြန်မာနိုင်ငံလွတ်လပ်ရေးရကာ ဖဆပလအစိုးရက အုပ်ချုပ်ခဲ့သည်။
လွတ်လပ်ရေးရလျှင်ရချင်း ၁၉၄၈ ခုနှစ်တွင်ပင် ဖ.ဆ.ပ.လ အစိုးရက လယ်ယာအလုပ်သမား အနည်းဆုံးလုပ်ခကြေးငွေ ဥပဒေနှင့် လယ်ယာမြေ နိုင်ငံပိုင်ပြုလုပ်ရေးဥပဒေတို့ကို ပြဋ္ဌာန်းပေးကာ လယ်သမားတို့၏ ဘဝကို မြှင့်တင်နိုင်ရေး အစီအစဉ်များ ချမှတ်လုပ်ဆောင်ခဲ့သော်လည်း လက်တွေ့တွင် ထူးခြားတိုးတက်မှု မရှိခဲ့ပေ။
၁၉၆၂ ခုနှစ် တော်လှန်ရေးကောင်စီက နိုင်ငံတော်အာဏာ ရယူခဲ့သည့်နောက်ပိုင်း တောင်သူလယ်သမားဘဝ မြင့်မားစေရေးဟူသည့် ရည်ရွယ်ချက်ဖြင့် ၁၉၆၃ ခုနှစ် မတ်လတွင် သီးစားချထားရေးဥပဒေ၊ သီးစားချထားရေးနည်းဥပဒေ၊ တောင်သူလယ်သမား အခွင့်အရေးကာကွယ်သည့် ဥပဒေများ ချမှတ်ဆောင်ရွက်ခဲ့သော်လည်း လက်တွေ့အောင်မြင်မှုမရှိ၍ ၁၉၆၅ ခုနှစ်တွင် ၁၉၆၃ သီးစားချထားရေးဥပဒေကို ပြင်ဆင်သည့် ၁၉၆၅ သီးစားချထားရေးဥပဒေကို ထပ်မံထုတ်ပြန်ပေးခဲ့ပြီး တစ်ဧက ချေးငွေနှုန်းထားကိုလည်း ရှစ်ဆအထိ တိုးမြှင့်ပေးခဲ့သည်။
သို့သော် အခြားမူဝါဒအမှားများကြောင့် စိုက်ပျိုးထုတ်လုပ်မှုကျဆင်းခဲ့ပြီး တာဝန်ကျေစပါး ထုတ်လုပ်သည့်အဆင့် ရောက်ရှိခဲ့သည်။
ပေါ်ပေါက်လာပုံ တော်လှန်ရေးကောင်စီက ၁၉၆၂ ခုနှစ် မတ်လ ၂ ရက်နေ့တွင် နိုင်ငံတော်အာဏာကို ရယူခဲ့ပြီး တော်လှန်ရေးကောင်စီ၏ ဝါဒသဘောထားကို ၁၉၆၂ ခုနှစ် ဧပြီလ ၃ဝ ရက်နေ့က ထုတ်ပြန်ကြေညာခဲ့ရာ ထိုဝါဒသဘောထား ကြေညာချက်တွင် တောင်သူလယ်သမား၊ အလုပ်သမားများ ခေါင်းပုံဖြတ်ခံဘဝမှ လွတ်မြောက်စေရန် ရည်ရွယ်၍ ဆိုရှယ်လစ်လောကသစ်ကို တောင်သူလယ်သမား၊ အလုပ်သမားတို့အင်အားဖြင့် တည်ဆောက်မည်ဟု ပါရှိသည်။
ယင်းရည်ရွယ်ချက်ဖြင့် လယ်ယာလုပ်ငန်းများအတွက် ဥပဒေ၊ နည်းဥပဒေများ ချမှတ်ပေးခြင်း၊ မြေရှင်စနစ်ဖျက်သိမ်းပေးခြင်း စသဖြင့် လုပ်ဆောင်ပေးခဲ့သည်။
တစ်ဖန် တောင်သူလယ်သမားထုအတွင်း စည်းလုံးညီညွတ်မှုရရှိစေရန်အတွက် တောင်သူလယ်သမားနှီးနှောဖလှယ်ပွဲနှင့် တောင်သူလယ်သမားနေ့ အခမ်းအနားများကို ကျင်းပပေးခဲ့ရာမှ တောင်သူလယ်သမားနေ့ ပေါ်ပေါက်လာရခြင်း ဖြစ်သည်။
အထိမ်းအမှတ်ပွဲများ ကျင်းပ တောင်သူလယ်သမားနေ့ကို ၁၉၆၃ ခုနှစ်ကစ၍ နှစ်စဉ် ဇန်နဝါရီလ (၁)ရက်နေ့တွင် ကျင်းပပြုလုပ်ကြသော်လည်း ၁၉၆၄ တွင် ကျင်းပသော တောင်သူလယ်သမား နှီးနှောဖလှယ်ပွဲကြီးတွင် တက်ရောက်လာသော ကိုယ်စားလှယ်များက ဇန်နဝါရီလမှာ တောင်သူလယ်သမားများ၏ လယ်ယာရိတ်သိမ်းချိန်နှင့် တိုက်ဆိုင်နေခြင်း၊ အင်္ဂလိပ်နှစ်သစ်ကူးကာလကို ဂုဏ်ပြုသကဲ့သို့ ဖြစ်နေခြင်းတို့ကြောင့် တောင်သူလယ်သမားနေ့ကို တော်လှန်ရေးကောင်စီ စတင်အာဏာရယူသည့် မတ်လ ၂ ရက်နေ့တွင် ပြောင်းလဲကျင်းပသင့်ကြောင်း တင်ပြရာမှ ၁၉၆၅ ခုနှစ်မှစ၍ တောင်သူလယ်သမားနေ့ကို မတ်လ ၂ ရက်နေ့တွင် ပြောင်းလဲကျင်းပခဲ့ခြင်းဖြစ်သည်။
မတ်လ ၂ ရက်နေ့ရောက်လျှင် တောင်သူလယ်သမားနေ့ အခမ်းအနားကို အစိုးရက ဦးဆောင်၍ တစ်နိုင်ငံလုံးတွင် တစ်ပြိုင်နက်တည်း ကျင်းပလေ့ရှိခဲ့သည်။
The Voice Weekly ဂျာနယ်၊ အတွဲ (၆) အမှတ် (၁၇)၊ Monday, March 1-7, 2010 စာမျက်နှာ - အချပ်ပို(a) ကိုးကား ကဏ္ဍ:မြန်မာနိုင်ငံရှိ အားလပ်ရက်များ ကဏ္ဍ:မြန်မာနိုင်ငံ၏ သမိုင်း။
အဉ္ဇလီမောင်မောင် (၁၉၄၉-၁၉၉၅) သည် ထင်ရှားခဲ့သော မြန်မာနိုင်ငံသား ဂီတပညာရှင် ၊ တေးရေးဆရာ၊ ကလပ်ဆီကယ် ဂီတာတီးခတ်သူ တစ်ဦးဖြစ်သည်။
မဇ္ဈိမလှိုင်းတီးဝိုင်းမှ အဖွဲ့ဝင်တစ်ဦးဖြစ်၏။
ထင်ရှားကျော်ကြားခဲ့သော သီချင်းများစွာကို ရေးသားခဲ့သည်။
ဘဝတွင် ဗိသုကာပညာရှင် ဖြစ်ချင်သော်လည်း တေးရေးဆရာ မမျှော်လင့်ဘဲ ဖြစ်လာခဲ့ပြီး ဒဏ္ဍာရီသီချင်းများဖြင့် ကလပ်ဆီကယ် ဂစ်တာကို လူသိများစေခဲ့သည်။
ကိုယ်ပိုင်သံစဉ် ကိုယ်ပိုင်စာသားများဖြင့် ဂီတလမ်းကြောင်းအတိုင်း ယုံယုံကြည်ကြည် ဖြတ်သန်းခဲ့သည်။
အဉ္စလီမောင်မောင် ဟု ခေါ်ခြင်းထက် မောင်မောင် (မဇ္ဈိမလှိုင်း) အမည်ကို ပို၍လူသိများသည်။
ကိုယ်ရေးအကျဉ်း thumb|ကိုမောင်မောင် (မဇ္ဈိမလှိုင်း) ၁၉၄၉၊ ဇွန် ၉ ရက်၊ အဖ ဦးကျော်စိန်၊ အမိ ဒေါ်ကြင် တို့က ဖွားမြင်ခဲ့ပြီး အမည်ရင်းမှာ မောင်မောင်ဖြစ်သည်။
မွေးချင်း ၈ ယောက်အနက် ဒုတိယမြောက်သား ဖြစ်သည်။
မူလတန်းကျောင်းသားဘဝကတည်းက ဥရောပဂန္ထဝင်ဂီတနှင့် ပီယာနိုတို့ကို စန္ဒရား ဦးသိန်းမောင်ထံတွင် စနစ်တကျ သင်ကြားခဲ့သည်။
မန္တလေးမြို့ စိန့်ပီတာ အထက်တန်းကျောင်း (ယခု အထက-၉) တွင် ပညာသင်ကြားခဲ့ပြီး၊ ၁၉၆၆ ခုနှစ်တွင် ထိုကျောင်းမှ ၁ဝ တန်းအောင်ခဲ့သည်။
တက္ကသိုလ် မတက်မီ မြို့မ အပျော်တမ်း တူရိယာအဖွဲ့တွင် ပီယာနို တီးခဲ့သည်။
၁၉၆၇-၆၈ ပညာသင်နှစ်တွင် ရန်ကုန် စက်မှုတက္ကသိုလ် (RIT) သို့ တက်ရောက် ပညာသင်ကြားခဲ့သည်။
ခင်မောင်တိုးနှင့် ဒုတိယနှစ်တွင် အတန်းတူပြီး၊ ကိုရဲလွင်နှင့် တတိယနှစ်တွင် အတန်းတူခဲ့သည်။
၁၉၆၉-၇၀-ခုနှစ်၌ တင်မောင်လှိုင်၊ ခင်မောင်တိုး၊ ကိုရဲလွင်တို့နှင့် အတူ အဆောင်ညများတွင် သီချင်းများရေးဆိုတီးပြီး ဖြတ်သန်းခဲ့ကြသည်။
၁၉၇၂၊ ခင်မောင်တိုး၏ 'ကျေးဇူးတင်တယ် ကမ္ဘာကြီးရယ်' စီးရီးကို ပြဿနာအုပ်စု အနေဖြင့် ကိုအံ့ကြီး စတူဒီယိုတွင် အသံသွင်းခဲ့သည်။
၁၉၇၃-၇၅၊ ကိုမောင်မောင်၊ ခင်မောင်တိုး၊ ကိုရဲလွင်၊ ကိုနေဝင်းနှင့် ဂီတချစ်သူ လူငယ်တစ်စု အင်းစိန် ဒေါ်ကြည်ကြည်အဆောင်တွင် အတူတူ နေထိုင်ခဲ့ပြီး၊ ပြဿနာအုပ်စုကို ဖွဲ့စည်းခဲ့သည်။
၁၉၇၅၊ ရန်ကုန် စက်မှုတက္ကသိုလ်တွင် သတ္တုဗေဒ (Metallurgy) အဓိက ဘာသာရပ်ဖြင့် ပဉ္စမနှစ် အထိ တက်ရောက် သင်ကြားခဲ့သည်။
၁၉၇၆-ခုနှစ်၌ မန္တလေးမြို့တွင် နေထိုင်ခဲ့သည်။
ကိုနေဝင်း၊ ကိုမောင်မောင်၊ ခင်မောင်တိုး၊ ကိုရဲလွင်တို့ 'လီဝစ္ဆီများ' ကို ဖွဲ့စည်းခဲ့သည်။
ကိုမောင်မောင်၏ သီချင်းများကို ခင်မောင်တိုးနှင့် ခိုင်ထူးတို့က စတင် သီဆိုခဲ့သည်။
၁၉၇၈၊ 'အဉ္စလီ' သီချင်းကို ခိုင်ထူး သီဆိုခဲ့သည်။
မြန်မာပြည် တနံတလျား အဉ္စလီသီချင်းသည် ပျံ့နှံ့ကျော်ကြား အောင်မြင်ခဲ့သည်။
၁၉၇၉၊ ကိုမောင်မောင် ရေးသားသော 'အဉ္စလီအတွက် ဂီတအဉ္စလီ' စီးရီးကို ခင်မောင်တိုး သီဆိုပြီး၊ မေ စတူဒီယိုတွင် အသံသွင်းခဲ့သည်။
တေးဂီတ 'လီဝစ္ဆီများ' - Lead ဇော်မျိုးထွဋ်၊ Bass ကိုရဲလွင်၊ Drum ကျော်ဆွေဟန်၊ သီချင်း Piano & Arrangement ကိုမောင်မောင် တီးခတ်ခဲ့ကြသည်။
၁၉၈၀၊ 'အဉ္စလီအတွက် ဂီတအဉ္စလီ' စီးရီး ထွက်ရှိခဲ့သည်။
၁၉၈၁၊ 'ဝိုင်းရဲ့ဆည်းဆာ' စီးရီးထွက်ရှိပြီး အဆို - ခင်မောင်တိုး၊ Lead ကိုရဲလွင်၊ Drum ကျော်ဆွေဟန်၊ Keyboard တင်ဦးသောင်း တို့ဖြစ်သည်။
၁၉၈၂၊ မန္တလေးမြို့တွင် ဂီတသင်တန်း ဖွင့်လှစ်ခဲ့သည်။
ကလပ်ဆီကယ် ဂီတာ သင်တန်းပေးခဲ့သည်။
ဒီဇင်ဘာလတွင် 'မဇ္ဈိမလှိုင်း' တီးဝိုင်းနာမည်ကို ကိုမောင်မောင် ပေးခဲ့သည်။
Lead Guitar Arrangement ကိုနေဝင်း၊ ကိုမောင်မောင်၊ ဇော်မျိုးထွဋ်၊ Bass ကိုရဲလွင်၊ Drum တွတ်ကီ၊ Rhythm ခင်မောင်တိုး၊ Violin ကိုတင်ငွေ၊ Oboe ကိုစောနု၊ Piano, Synthesiser Keyboard ဇော်မျိုးခင်။
ကိုနေဝင်း၊ ကိုရဲလွင်၊ ခင်ဝမ်း၊ ကိုမောင်မောင်တို့ ရန်ကုန်မြို့ အင်လျားကန်ဘေးရှိ ခရမ်းပြာဆောင်တွင် ခေတ္တနေထိုင်ခဲ့သည်။
၁၉၈၄၊ 'သင်္ကြန်မိုး' ရုပ်ရှင်ကားတွင် သင်္ကြန်မိုး အပါအဝင် ရုပ်ရှင်သီချင်းများ ရေးသားခဲ့သည်။
သင်္ကြန်မိုး ရုပ်ရှင်ဇာတ်ကားတွင် မြို့မ ကိုပေါ၊ ဇော်မျိုးထွဋ် တို့နှင့်အတူ နောက်ခံဂီတ တီးခတ်ခဲ့သည်။
၁၉၈၅၊ ဇန်နဝါရီ ၁ ရက်၊ 'မဟာဆန်သူ' စီးရီးထွက်လာခဲ့ပြီး၊ ဒဏ္ဍာရီသီချင်းကို ကိုနေဝင်းနှင့်အတူ ကလပ်ဆီကယ် ဂစ်တာ တီးခတ်ခဲ့သည်။
၁၉၈၆၊ 'ကြိုးကြာသံ' စီးရီး ထွက်ရှိသည်။
၁၉၈၇၊ 'မျက်သွယ်' စီးရီး။
'မမစိမ်း' ရုပ်ရှင်ကား အတွက် 'ရိုးရိုးလေး'၊ 'နှင်းဆီပန်သူ' အပါအဝင် ရုပ်ရှင်နောက်ခံ တေးများ တီးခတ်ခဲ့သည်။
ရုပ်ရှင်နောက်ခံ ဂီတကို Violin ကိုခင်မောင်စိုး၊ ကိုတင်ငွေ၊ Piano & Keyboard မောင်မျိုးခင်၊ သိန်းဆွေ၊ Bass ကိုရဲလွင်၊ Oboe ကိုစောနု၊ Lead ဇော်မျိုးထွဋ်၊ Classical Guitar ကိုမောင်မောင်၊ နိုင်မင်းတို့ တီးခတ်ခဲ့သည်။
၁၉၈၈၊ 'ရောင်စဉ်ခုနစ်သွယ်' စီးရီး။
'နန်းချယ်ရီ' သီချင်း ကလပ်ဆီကယ် ဂစ်တာဖြင့် တီးခတ်ခဲ့သည်။
Recorder ကို တီးမှုတ်ခဲ့သည်။
မန္တလေးမြို့ စိန်ပန်းရပ်တွင် နေထိုင်ပြီး ကလပ်ဆီကယ် ဂစ်တာ သင်တန်းပေးခဲ့သည်။
၁၉၉၂၊ 'ဒဏ္ဍာရီ' ရုပ်ရှင်ဇာတ်ကားတွင် ဇာတ်ညွှန်း ရေးသားခဲ့သည်။
၁၉၉၃၊ 'မြစ်တစင်း ဖြစ်တည်မှု' စီးရီးတွင် 'ညလယ်ယံတေး' သီချင်းအတွက် မေ စတူဒီယိုတွင် ကလပ်ဆီကယ် ဂစ်တာဖြင့် အသံသွင်းခဲ့သည်။
၁၉၉၄၊ မဇ္ဈိမလှိုင်း တီးဝိုင်းနှင့် အတူ မန္တလေးမြို့ ကျုံးအနောက်ဘက် စတေ့ရှိုးတွင် ဒဏ္ဍာရီ သီချင်းကို ကလပ်ဆီကယ် ဂစ်တာဖြင့် ဖျော်ဖြေ တီးခတ်ခဲ့သည်။
ဘဝနိဂုံး ၁၉၉၅၊ မတ်လ ၂၂ ရက်နေ့တွင် မန္တလေးမြို့ စိန်ပန်းရပ် နေအိမ်၌ ကွယ်လွန်ခဲ့သည်။
ဇနီး ဒေါ်ခင်ဖြူဖြူနှင့် သမီး ခင်ခင်မွန်ဦး၊ ခင်ခင်မွန်လတ်၊ သား ကျော်မောင်မောင်ထွေးတို့ ကျန်ရစ်ခဲ့သည်။
ကိုယ်ပိုင် သံစဉ် အပုဒ်ရေပေါင်း ၂၀ဝ ကျော် ရေးဖွဲ့ခဲ့သည်။
၁၉၉၆၊ ကိုမောင်မောင်အား လွမ်းဆွတ် တမ်းတသည့်အနေဖြင့် ခင်မောင်တိုး၊ ကိုနေဝင်း၊ စိုးစိုး၊ မီမီဝင်းဖေ တို့က 'အလွမ်းအဉ္စလီ' တေးစု သီဆိုခဲ့သည်။
ကိုမောင်မောင် အကြိုက်နှစ်သက်ဆုံးများ မြန်မာကဗျာတွင် သူအကြိုက်နှစ်သက်ဆုံး မြန်မာ ကဗျာဆရာများ မင်းသုဝဏ်၊ ဒဂုန်တာရာနှင့် တင်မိုး။
ဥပရော ဂန္ထဝင် ဂီတတွင် သူအကြိုက်နှစ်သက်ဆုံး ကွန်ပိုဆာများမှာ ဂျေအက်ဖ်ဘာ့ခ်၊ ဘီသိုဗင်၊ ချိုက်ကောစကီး။
အကြိုက်နှစ်သက်ဆုံး ကွန်ဒက်တာ ဗွန်ကာရယန်။
ပေါ့ခ်တီတတွင် ဂျွန် လင်နွန်။
မြန်မာဂီတတွင် သူအကြိုက်နှစ်သက်ဆုံး ဂီတပညာရှင်များမှာ စိန်ဗေဒါနှင့် မြို့မငြိမ်း။
ခေတ်ပြိုင် တေးရေးများထဲတွင် သူအကြိုက်နှစ်သက်ဆုံးမှာ စိုင်းခမ်းလိတ်နှင့် ကိုနေဝင်း။
မြန်မာသစ် ရသစုံမဂ္ဂဇင်း၊ အမှတ် (၁၃)၊ ဧပြီလ၊ ၂၀၁ဝ မှ ကိုးကား Category:မြန်မာ တေးရေးဆရာများ။
right|ဗဟိုအခြေခံ အဆောက်အအုံမပါရှိပဲ အုပ်စုတူ အဆင့်တူအချင်းချင်း စနစ်တစ်ခု၏ဆုံမှတ်။
ဗဟိုချုပ်ကိုင်သော ဆာဗာအခြေပြုဝန်ဆောင်မှုပုံစံ။
အုပ်စုတူအဆင့်တူအချင်းချင်း () တွက်ချက်ခြင်း သို့မဟုတ် ကွန်ယက်ဆက်သွယ်ခြင်း သည် ဖြန့်ဝေထားပြီးဖြစ်သော အသုံးပြုခြင်းတည်ဆောက်ပုံဖြစ်သည်။
၎င်းသည် အုပ်စုတူအဆင့်တူ များအကြား တာဝန်ဝတ္တရားများ သို့မဟုတ် အလုပ်ပမာဏခွဲဝေပိုင်းခြားခြင်းကို ပြုလုပ်သည်။
အသုံးပြုသူစွမ်းရည်တူညီသော ပါဝင်သူအုပ်စုတူအဆင့်တူများ တူညီစွာအကျိုးခံစားကြသည်။
၎င်းတို့ကို ဆုံမှတ်များ၏ အုပ်စုတူအဆင့်တူအချင်းချင်း ကွန်ယက်တစ်ခုဖွဲ့စည်းမှုဆုံမှတ်ဟု ဆိုကြသည်။
အုပ်စုတူအဆင့်တူတို့သည် ၎င်းတို့၏ အရင်းအမြစ်များ၏အပိုင်းတစ်ခုကို ပြုလုပ်ကြသည်။
၎င်းတို့မှာ စွမ်းအင်အလုပ်လုပ်ခြင်း၊ disk သိမ်းဆည်းခြင်း သို့မဟုတ် ဆက်သွယ်ရေးကွန်ယက်အပေါ် အများဆုံးအချက်အလက်လွှဲပြောင်းပေးပို့နိုင်မှု ကွန်ယက် server များ သို့မဟုတ် အခြား ကွန်ပျူတာများအတွက် Server တစ်ခုသဖွယ်ဆောင်ရွက်သည့် တည်ငြိမ်သော ကွန်ပျူတာများ အားဖြင့် ဗဟိုပူးပေါင်းဆောင်ရွက်ခြင်းအတွက် လိုအပ်ချက်မရှိပဲ အခြားကွန်ယက်တွင် ပါဝင်သူ များသို့ တိုက်ရိုက်ရရှိနိုင်သည်။
အုပ်စုတူအဆင့်တူတို့သည် အရင်းအမြစ်ထောက်ပံ့ပေးသူ များနှင့် သုံးစွဲသူနှစ်မျိုးစလုံး ဖြစ်ကြသည်။
Server များကသာထောက်ပံ့ပြီး Client သုံးစွဲသည့်နေရာများရှိ သမားရိုးကျ ကလိုင်းရန့် ဆာဗာနမူနာပုံစံ များ နှင့် မတူညီပါ။
Napster ကဲ့သို့သော ဖိုင်မျှဝေစနစ်အားဖြင့် အုပ်စုတူအဆင့်တူအချင်းချင်း အသုံးချခြင်း ပုံစံသည် လူသိများလာခဲ့သည်။
အုပ်စုတူအဆင့်တူအချင်းချင်း တွက်ချက်ခြင်းပုံစံသည် အသစ်သောဖွဲ့စည်းပုံများနှင့် လူသားတို့အပြန်အလှန်ပြုမူခြင်း၏ အခြားနယ်နိမိတ်အတွင်းရှိ အတွေးအခေါ်များကို လွှမ်းမိုးထားသည်။
ထိုကဲ့သို့သော လူမှုရေးနောက်ကြောင်းများတွင် အုပ်စုတူအဆင့်တူအချင်းချင်းကဲ့သို့သော လူမှုရေးအလေ့အထတစ်ခု ကို တူညီသောအခွင့်အ ရေးများအတွက် လှုံ့ဆော်သူများ လူမှုရေးကွန်ယက်ပြုခြင်းကို ရည်ညွှန်းသည်။
၎င်းကို လူမှုဝန်း ကျင်တစ်ခုလုံးတွင် တွေ့ရှိနေပြီဖြစ်ပြီး ယေဘုယျအားဖြင့် အင်တာနက်နည်းပညာများအားဖြင့် ရရှိခြင်းဖြစ်သည်။
P2Pစနစ်များ၏ဗိသုကာ အုပ်စုတူအဆင့်တူ အချင်းချင်းစနစ်များသည် မကြာခဏ လက်တွေ့နှင့်အလှမ်းဝေးကွာသည့် ထပ်ဆင့်ထားသောကွန်ယက်တစ်ခု အကောင်အထည်ဖော်ဆောင်ရွက်သည်။
အသုံးချခြင်း အလွှာဖြစ်သည့် စတင်သည့်နေရာ ထိပ်ဆုံး သို့မဟုတ် ရုပ်ပိုင်းဆိုင်ရာကွန်ယက် topology တွင်တည်ဆောက်သည်။
ထိုသို့သော ထပ်ဆင့်ဖြစ်မှုဖြစ်စဉ်တို့ကို ဖော်ပြခြင်းနှင့် အုပ်စုတူ အဆင့်တူရှာဖွေခြင်းနှင့် P 2 P စနစ်ကို ရုပ်ပိုင်းဆိုင်ရာကွန်ယက် topology မှ လွတ်လပ်မှုရှိစေရန် ပြုလုပ်ခြင်းအတွက် အသုံးပြုသည်။
ပါဝင်မှုသည် အင်တာနက်လုပ်ထုံးလုပ်နည်း ( IP ) ကွန်ယက်အောက်တွင် ရှိနေမှုအပေါ် ဝိသေသကျစွာ တိုက်ရိုက်ပြောင်းလဲမှုဖြစ်သည်။
အမည် မသိ အုပ်စုတူအဆင့်တူအချင်းချင်း စနစ်များသည် ချွင်းချက်တစ်ခုဖြစ်ပြီး အရင်းအမြစ်၏ သက်သေ သို့မဟုတ် ခရီးဆုံးရှာဖွေမှုများကို မမှတ်မိစေရန် အပိုအလွှာလမ်းကြောင်းဖေါက် ခြင်းကို အကောင်အထည်ဖော်ဆောင်ရွက်သည်။
ဖွဲ့စည်းထားသော အုပ်စုတူအဆင့်တူအချင်းချင်းကွန်ယက်တွင် အုပ်စုတူအဆင့်တူများ (နှင့်၊ တစ်ခါတစ်ရံလုပ်ဆောင်ချက်များ၊ အရင်းအမြစ်များ) တို့သည် အောက်ပါ အသေးစိတ် စံထားသတ်မှတ်ချက် များနှင့် တစ်ဆင့်ပြီးတစ်ဆင့် ပြဿနာဖြေရှင်းသည့်လုပ်နည်းလုပ်ဟန်ကို စီစဉ်သည်။
၎င်း သည် တိကျသော topology များနှင့် ပိုင်ဆိုင်မှုများတို့ ထပ်ဆင့်ထားရန် ဦးတည်သည်။
၎င်းတို့ သည် ဖြန့်ဝေထားသည့် အသေးစိတ်ဇယားအခြေပြု (DHT ) ဖော်ပြချက်ကို Chord စနစ် ( MIT )တွင်အသုံးပြုသည်။
မဖွဲ့စည်းထားသော အုပ်စုတူအဆင့်တူအချင်းချင်းကွန်ယက်များသည် မည်သည့်တစ်ဆင့်ပြီး တစ်ဆင့်ဆောင်ရွက်သည့် လုပ်နည်းလုပ်ဟန်ကို အဖွဲ့အစည်း သို့မဟုတ် ကွန်ယက်ဆက် သွယ်မှုများအတွက် အမြင့်ဆုံးထုတ်လုပ်မှု မပေးပါ။
အထူးသဖြင့် မဖွဲ့စည်းထား သော တည်ဆောက်ပုံသုံးခုကို သတ်မှတ်သည်။
ရိုးရှင်းသော အုပ်စုတူအဆင့်တူအချင်းချင်း စနစ် တွင် ကွန်ယက်တစ်ခုလုံး စွမ်းဆောင်ရည်တူညီသော အုပ်စုတူအဆင့်တူများသာ ပါဝင်သည်။
မည်သည့်အထူးအခြေခံအဆောက်အအုံနှင့် နှစ်သက်သောဆုံမှတ်များမရှိသကဲ့သို့ အလွှာ လမ်းကြောင်းဖေါက်ခြင်း တစ်ခုတည်းသာရှိသည်။
ပေါင်းစပ်ထားသော အုပ်စုတူအဆင့်တူ အချင်းချင်း စနစ်များသည် ထိုသို့သောအခြေခံအဆောက်အအုံဆုံမှတ် တည်ရှိနေရန် ခွင့်ပြု သည်။
၎င်းကို အကောင်းဆုံးထုတ်လွှတ်မှုများဟု မကြာခဏ ခေါ်ဆိုကြသည်။
ဗဟိုထိန်း ချုပ်သည့် အုပ်စုတူအဆင့်တူအချင်းချင်းစနစ်များတွင် ဗဟို server တစ်ခုသည် လုပ်ဆောင် ချက်များကိုဖော်ပြခြင်းနှင့် စနစ်တစ်ခုလုံးကို တစ်ဦးတည်းနှင့် ပြီးမြောက်စေရန် အသုံးပြု သည်။
သို့သော် ဤအရာတွင် ဖွဲ့စည်းထားသော တည်ဆောက်ပုံတစ်ခုနှင့် ဆင်တူသည်။
အုပ်စုတူအဆင့်တူများအကြားရှိ ဆက်သွယ်ခြင်းများကို မည်သည့်တစ်ဆင့်ပြီး တစ်ဆင့် ပြဿနာဖြေရှင်းသည့်လုပ်နည်းလုပ်ဟန်ကမှ မဆုံးဖြတ်ပါ။
ပထမအရေးကြီးဆုံးနှင့် လူသိများသော အုပ်စုတူအဆင့်တူအချင်းချင်းဖိုင်မျှဝေခြင်းစနစ် Napster သည် ဗဟိုချုပ် ကိုင်သည့်ပုံစံ၏ ဥပမာတစ်ခုဖြစ်သည်။
အခြားတစ်ဖက်ရှိ Gnutella နှင့် Freenet တို့သည် ဗဟိုချုပ်ကိုင်မှုမရှိသော ဥပမာပုံစံတစ်ခုဖြစ်သည်။
Kazaa သည် ပေါင်းစပ်ထားသောပုံစံ၏ ဥပမာ တစ်ခုဖြစ်သည်။
P 2 P ကွန်ယက်များသည် ထုံးစံအတိုင်း ကြီးစွာသော ရုတ်တရက် ဆက်သွယ်ခြင်းများအားဖြင့် ထုတ်လွှတ်မှုဆုံမှတ်များ ဆက်သွယ်ခြင်းအတွက် အသုံးပြုသည်။
အချက်အလက် ဒစ်ဂျစ်တယ်ပုံစံများအပါအဝင် အစရှိသော အသံဖိုင်များနှင့် အချိန်နှင့်တစ်ပြေးညီ အချက်အ လက်ကဲ့သို့သော telephony ဆက်သွယ်ရေးကွန်ယက်အတွင်းရှိ သတင်းစကားအစုအဝေး သည် P 2 P နည်းပညာအသုံးပြုခြင်း အောင်မြင်သည်။
သန့်ရှင်းသော P 2 P ကွန်ယက်တွင် client သို့မဟုတ် server များ၏ အယူအဆများ မရှိပါ။
သို့သော် တူညီသော အုပ်စုတူအဆင့်တူ ထုတ်လုပ်မှုဆုံမှတ်များတွင်သာ ၎င်းသည် ကွန်ယက်ပေါ်ရှိ အခြားသောဆုံမှတ်များသို့ client များ နှင့် server များ နှစ်မျိုး စလုံးကဲ့သို့ တစ်ပြိုင်တည်းဆောင်ရွက်သည်။
ဤသို့သော ကွန်ယက်၏ပုံစံ စီစဉ်မှုသည် Client server ပုံစံနှင့် ကွဲပြားခြားနားသည်။
ဆက်သွယ်ခြင်းသည် ဗဟို server တစ်ခု ပုံမှန်အားဖြင့် အသွားအပြန်ရှိသောနေရာတွင် ဖြစ်သည်။
P 2 P ပုံစံကို အသုံးမပြုပဲ ဖိုင်တစ်ခု လွှဲပြောင်းခြင်း၏ သိသာသော ဥပမာတစ်ခုမှာ ဖိုင်လွှဲပြောင်းခြင်း လုပ်ထုံးလုပ်နည်း (FTP) ဝန်ဆောင်မှုဖြစ်သည်။
၎င်းတွင် client နှင့် server program များ ထင်ရှားသည်။
client များလွှဲပြောင်းခြင်းကို အစပြုပြီး server များ ဤသို့သော တောင်းဆိုမှုချက် များကို ကျေနပ်အောင်လုပ်ဆောင်ပေးသည်။
ကွန်ယက်ထုတ်လုပ်မှု ဆုံမှတ်များကဲ့သို့ P 2 P ထပ်ဆင့်ထားသောကွန်ယက်သည် အားလုံး သော ပူးပေါင်းပါဝင်သည့် အုပ်စုတူအဆင့်တူများပါဝင်သည်။
တစ်ခုနှင့်တစ်ခုသိသော မည် သည့်ထုတ်လုပ်မှုအမှတ်နှစ်ခုအကြား ဆက်သွယ်ခြင်းများရှိသည်။
ဆိုလိုသည်မှာ အကယ်၍ ပူးပေါင်းပါဝင်သော အုပ်စုတူအဆင့်တူတစ်ဦး P 2 P ကွန်ယက်အတွင်း အခြားအုပ်စုတူအဆင့် တူတစ်ဦး၏ တည်နေရာကိုသိရှိလျှင် ယခင်ထုတ်လုပ်မှုဆုံမှတ်မှ မကြာသေးမှီ ထပ်ဆင့်ထား သောကွန်ယက်သို့ ညွှန်ကြားထားသော အစွန်းထွက်တစ်ခုရှိသည်။
ထပ်ဆင့်ထားသော ကွန် ယက်တွင် ထုတ်လုပ်မှုအမှတ်အသားများ တစ်ခုနှင့်တစ်ခု မည်သို့ချိတ်ဆက်ထားရှိမှုတွင် အခြေခံ၍ P 2 P ကွန်ယက်များကို မဖွဲ့စည်းထားသော သို့မဟုတ် ဖွဲ့စည်းသောကွန်ယက် အဖြစ် ကျွန်ုပ်တို့ ခွဲခြားနိုင်သည်။
ဖွဲ့စည်းထားသော စနစ်များ ဖိုင်သည် လွန်စွာရှားပါးသော်ငြားလည်း ဖွဲ့စည်းထားသော P 2 P ကွန်ယက်များ တစ်ကမ္ဘာလုံး ကိုက်ညီသော လုပ်ထုံးလုပ်နည်းအသုံးပြုရန် ထားရှိနေသည်။
မည်သည့်ထုတ်လုပ်မှုအမှတ်မဆို အလိုရှိသောဖိုင်ရှိသည့် အချို့အုပ်စုတူရှာဖွေခြင်းတစ်ခုကို ထိမိစွာသေချာသောလမ်းကြောင်း ပြုခြင်းကို သေချာစေရန်ဖြစ်သည်။
ထပ်ဆင့်သော အဆက်အသွယ်များ၏ ပို၍ဖွဲ့စည်းထား သည့် ပုံစံတစ်ခု၊ ထိုသို့သော အာမခံတစ်ခု တာဝန်ယူသည်။
လွန်စွာ ယေဘုယျအကျဆုံးဖွဲ့ စည်းထားသည့် P 2 P ကွန်ယက်၏ အမျိုးအစားသည် ဖြန့်ဝေထားသည့် အသေးစိတ်ဇယားများ (DHT) ဖြစ်သည်။
၎င်းတွင် ကိုက်ညီစွာ အသေးစိတ်ထားခြင်း၏ ကွဲလွဲမှုတစ်ခုကို ဖိုင် တစ်ခုချင်း၏ ပိုင်ဆိုင်မှုကို အဓိကအုပ်စုတူအဆင့်တူတစ်ခုသို့ ခန့်အပ်ရန်အသုံးပြုသည်။
အခြားတစ်ဖက်တွင် သော့ချက်တိုင်းအဓိကဆက်သွယ်မှုတစ်ခုကိုစီစဉ်ရန် မိရိုးဖလာ အသေး စိတ်ဇယားတစ်ခု၏ အလုပ်တာဝန်နှင့် တူညီမှုရှိသည်။
ဖြန့်ဝေထားသည့် အသေးစိတ်ဇယားများ right|ဖြန့်ဝေထားသော အသေးစိတ်ဇယားများ ဖြန့်ဝေထားသော အသေးစိတ်ဇယားများ (DHTs) သည် ဗဟိုချုပ်ကိုင်မှုမရှိသောဖြန့်ဝေထား သောစနစ်များ၏ အမျိုးအစားတစ်ခုဖြစ်သည်။
၎င်းသည် အသေးစိတ်ဇယားတစ်ခုကဲ့သို့ပင် ရှာဖွေခြင်းဝန်ဆောင်မှုတစ်ခုကို ပေးသည်။
(သော့ချက်၊ တန်ဖိုး) အစုံတို့ကို DHT တွင် သိမ်းဆည်းထားပြီး မည်သည့်ပူးပေါင်းပါဝင်သော ဆုံမှတ်မဆို ပေးထားသောသော့ချက်နှင့် ပတ်သက်သောတန်ဖိုးကို ထိမိစွာပြန်လည်ရယူနိုင်သည်။
သော့ချက်များမှ တန်ဖိုးများသို့ လျာထားသည်ကို ပြုပြင်ရန်အတွက်တာဝန်သည် ထုတ်လုပ်မှုအမှတ်များအကြား ဖြန့်ဝေခြင်း ဖြစ်သည်။
ဤနည်းအားဖြင့် သတ်မှတ်ထားသော ပူပေါင်းပါဝင်သူများသည် အလွန်နည်းပါး သော အနှောင့်အယှက်ပမာဏကို ဖြစ်ပေါ်စေသည်။
ဤအခြင်းအရာသည် DHT များကို အလွန်အမင်းကြီးမားသော ထုတ်လွှတ်မှုအမှတ်အသားများ အရေအတွက်များ ချိန်တွယ်ရန် နှင့် ဆက်တိုက်ရောက်ရှိလာသော ထုတ်လွှတ်မှုဆုံမှတ်များ ထွက်ခွါခြင်းများနှင့် ကျဆုံးခြင်း တို့ကို စီမံကိုင်တွယ်ရန် ခွင့်ပြုသည်။
DHT များသည် အခြေခံအဆောက်အအုံတစ်ခုကို ဖွဲ့စည်းသည်။
၎င်းသည် အုပ်စုတူအ ဆင့်တူအချင်းချင်း ကွန်ယက်တည်ထောင်ရန် အသုံးပြုနိုင်သည်။
DHT များ အသုံးပြု သည့် မှတ်သားလောက်သော ဖြန့်ဝေထားသည့်ကွန်ယက်များသည် BitTorrent ၏ဖြန့်ဝေ ထားသောလမ်းကြောင်းရှာဖွေသူ၊ ငွေကြေးကွန်ယက်၊ Kad ကွန်ယက်၊ Storm botnet ၊ YaCy နှင့် Coral ပါဝင်မှုဖြန့်ဝေခြင်းကွန်ယက်တို့ ပါဝင်သည်။
အခြား အရေးကြီးသောသုတေသနအစီအစဉ်များတွင် Chord စီမံကိန်း၊ PAST သိုလောင် ခြင်းအသုံးပြုမှု၊ P-Grid ၊ ကိုယ်တိုင်စီစဉ်၍ စတင်ဖြစ်ပေါ်လာသော ထပ်ဆင့်ထားသော ကွန် ယက်တစ်ခုနှင့် CoopNet ပါဝင်မှုဖြန့်ဝေခြင်းစနစ် (ဤစီမံကိန်းများနှင့်ပတ်သက်သော ပြင်ပအ ဆက်အသွယ်များကို အောက်တွင်ကြည့်ပါ) တို့ပါဝင်သည်။
ထိရောက်သော အရင်းအမြစ်ရှာဖွေခြင်း အပြီးသတ်နိုင်ရန်အတွက် DHT အခြေပြုကွန် ယက်များကို ကျယ်ပြန့်စွာ အသုံးပြုခဲ့ပြီးဖြစ်သည်။
Grid တွက်ချက်ခြင်းစနစ်များအတွက် နှင့် အရင်းအမြစ်စီမံမှုတွင် ပါဝင်ကူညီရန်နှင့် ဆောင်ရွက်မှုများကို အစီအစဉ်ချမှတ်ရန်ဖြစ် သည်။
အရင်းအမြစ်ရှာဖွေခြင်းဆောင်ရွက်ချက်သည် အသုံးပြုသူ၏ အကောင်အထည်ဖော် ခြင်းအတွက် လိုအပ်ချက်များနှင့်ကိုက်ညီသော သင့်လျော်သည့်အရင်းအမြစ်အမျိုးအစားရှာ ဖွေခြင်းတွင် ပါဝင်လုပ်ဆောင်သည်။
မကြာသေးမှီက ဗဟိုချုပ်ကိုင်မှုမရှိသော အရင်းအမြစ် ရှာဖွေခြင်း၏ Domain တွင်ရှိသော တိုးတက်မှုများသည် လက်ရှိ DHT များတိုးချဲ့ခြင်းတွင် အခြေခံခဲ့ခြင်းဖြစ်သည်။
၎င်းတွင် ထောင့်ပေါင်းစုံသော အချက်အလက်အဖွဲ့အစည်း၏စွမ်းရည် များနှင့် မေးမြန်းသောလမ်းကြောင်း ပါဝင်သည်။
အများဆုံးဆောင်ရွက်မှုများကိုSpace လေဟာနယ် အတွင်း data based ကိုထည့်သွင်းခြင်း ဆောင်ရွက်မှုအချက်အလက်များကဲ့သို့သော လေ ဟာနယ်ဖြည့်ဆည်းခြင်းမျဉ်းကွေးများ Space Filling Curves (FC) အပါအဝင် Hilbert curve များ၊ Z – curve များ၊ k-d tree ၊ MX-CIF ၊ Quad နှင့် အုပ် ချုပ်မှု၊ လမ်းဖောက်ခြင်းနှင့် DHT ကွန်ယက်များအပေါ် ရှုပ်ထွေးသော Grid အရင်းအမြစ် ဝတ္တုများမေးမြန်းခြင်း၏ ဖော်ပြခြင်းအတွက် R* - tree တို့ ပါဝင်သည်။
လေဟာနယ် သတင်းအချက်အလက်စာရင်းဇယားများသည် Grid အရင်းအမြစ်စုံစမ်းခြင်းများ၏ အရှုပ်အထွေး ကို ကိုင်တွယ်ရန် အလွန်သင့်လျော်သည်။
သို့သော် အခြားလေဟာနယ်သတင်းအချက်အ လက်စာရင်းဇယားများသည် လုပ်ငန်းလုပ်ဆောင်ချိန်အတွင်း အသုံးပြုရမည့် အချက်အလက်အစုအဝေးတစ်ခု၏ ညီမျှ သောဝန်လမ်းကြောင်းပြုလုပ်ခြင်းနှင့် ပတ်သက်သောအကြောင်းအရာများလည်း ရှိနိုင်သည်။
Hops ၏ နံပါတ်များဖြတ်ကျော်မှုရှာဖွေခြင်းနှင့် Grid အရင်းအမြစ်စုံစမ်းမှုပြုလုပ်နေချိန် သတင်းစကားထုတ်လွှတ်မှုအရ အားလုံးသော လေဟာနယ်သတင်းအချက်အလက်စာရင်း ဇယားများသည် ပို၍ချိန်တွယ်နိုင် သည်။
မဖွဲ့စည်းထားသော စနစ်များ တပ်ဆင်သော အဆက်အသွယ်များ ထင်ရာစိုင်း၍တည်ဆောက်သောအခါ မဖွဲ့စည်းသော P 2 P ကွန်ယက်ဖြစ်ပေါ်လာသည်။
ထိုကဲ့သို့သောကွန်ယက်များကို အုပ်စုတူ အဆင့်တူအသစ်တစ်ခုကဲ့သို့ တည်ဆောက်နိုင်ပြီး ၎င်းဆက်သွယ်လိုသောကွန်ယက်သည် အခြား သောဆုံမှတ်၏ လက်ရှိအဆက်အသွယ်များကို ကူးယူနိုင်သည်။
၎င်းကိုယ်ပိုင်အဆက်အ သွယ်များကို အချိန်တိုင်းပြုလုပ်နိုင်သည်။
အကယ်၍ မဖွဲ့စည်းထားသော P 2 P ကွန်ယက် တစ်ခုတွင် အုပ်စုတူအဆင့်တူတစ်ဦး ကွန်ယက်တွင် အချက်အလက်အပိုင်းအစကို ရှာဖွေ လိုလျှင် များနိုင်သမျှသော အချက်အလက်မျှဝေသည့် အုပ်စုတူအဆင့်တူများကို ကွန်ယက်မှ တစ်ဆင့်ရှာဖွေရန် စုံစမ်းခြင်းကို လွှမ်းမိုးထားရမည်။
ထိုသို့သော ကွန်ယက်များနှင့် ပတ်သက် သည့် အကျိုးမရှိခြင်းများသည် စုံစမ်းခြင်းကို ဘယ်သောအခါမျှ ဖြေရှင်းလိမ့်မည် မဟုတ်ပါ။
လူသိများသောပါဝင်မှုသည် အမျိုးမျိုးသော အုပ်စုတူအဆင့်တူများတွင် ရရှိနိုင်ရန်ဖြစ်နိုင်ပြီး မည်သို့သော အုပ်စုတူအဆင့်တူမဆို ၎င်းကိုရှာဖွေလျှင် တူညီသောအရာတွေ့ရှိနိုင်ရန် ဖြစ် နိုင်သည်။
အုပ်စုတူအဆင့်တူတစ်ဦးအနေဖြင့် အနည်းငယ်သောအချို့ အုပ်စုတူအဆင့်တူများ မျှဝေထားသော ရှားပါးသည့်အချက်အလက်ကိုရှာဖွေမည်ဆိုလျှင် ရှာဖွေခြင်းသည်ပင်လျှင် အောင်မြင်ရန် အလွန်မဖြစ်နိုင်ပါ။
အုပ်စုတူအဆင့်တူတစ်ဦးအနေနှင့် ၎င်းအုပ် ချုပ်သော ပါဝင်မှုအကြား အပြန်အလှန်ဆက်ဆံမှု မရှိချိန်မှစ၍ လွှမ်းမိုးခြင်းသည် အလိုရှိသော အချက်အလက်ပါရှိသည့် အုပ်စုတူအဆင့်တူတစ်ဦးကိုတွေ့ရှိရန် မသေချာတော့ပါ။
လွှမ်းမိုး ထားခြင်းသည်လည်း ကွန်ယက်အတွင်းတွင် များစွာသောလမ်းကြောင်း ညွှန်ပြခြင်းများကို ဖြစ်စေသည်။
ထို့ကြောင့် ကွန်ယက်များ တို့သည် ထုံးစံအတိုင်း လွန်စွာညံ့ဖျင်းသောရှာဖွေမှု စွမ်းရည် ရှိကြသည်။
များစွာသော လူသိများသည့် P 2 Pကွန်ယက်တို့သည် မဖွဲ့စည်းထား ကြပါ။
သန့်ရှင်းသော P 2 Pကွန်ယက်များတွင် အုပ်စုတူအဆင့်တူများသည် တူညီစွာ ပြုမူသည်။
Client များ၏ဝတ္တရားများနှင့် server ကို ရောစပ်သည်။
ထိုကဲ့သို့သော ကွန်ယက် များတွင် ဗဟို server အုပ်ချုပ်ခြင်းကွန်ယက် မရှိပါ။
ဗဟို router တစ်ခုလည်း မရှိပါ။